laion/Wikipedia-Exotic huggingface dataset:
ביאטריס צ'בט

ביאטריס צ'בט (באנגלית: Beatrice Chebet; נולדה ב-5 במרץ 2000) היא אתלטית קנייתית, סגנית אלופת עולם (יוג'ין 2022), אלופת אפריקה (סנט פייר 2022) ואלופת חבר העמים הבריטי (ברמינגהאם 2022) בריצת 5000 מטר, האלופה האולימפית (פריז, 2024) בריצת 5000 מטר. שיאנית העולם בריצת 10,000 מטר. צ'בט נולדה בקניה לפרנסיס ולליליאן קירוי. באליפות העולם עד גיל 20 שנערכה ביולי בטמפרה שבפינלנד זכתה במדליית זהב בריצת 5000 מטר בשיא אישי חדש של 15:30.77 דקות. באליפות אפריקה עד גיל 20 שנערכה באפריל באביג'אן שבחוף השנהב זכתה במדליית זהב בריצת 5000 מטר בתוצאה של 16:02.66 דקות. באליפות העולם באולם שנערכה במרץ בבלגרד שבסרביה סיימה במקום עשירי בריצת 3000 מטר בתוצאה של 8:47.50 דקות. באליפות אפריקה שנערכה ביוני בסנט פייר שבמאוריציוס זכתב במדליית זהב בריצת 500 מטר בתוצאה של 15:00.82 דקות. באליפות העולם שנערכה ביולי ביוג'ין שבאורגון, ארצות הברית, זכתה במדליית כסף בריצת 5000 מטר בתוצאה של 14:46.75 דקות, אחרי גודאף צגאי (14:46.29 דקות) ולפני דוויט סיום (14:47.36 דקות), שתיהן מאתיופיה. במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית זהב בריצת 5000 מטר בתוצאה של 14:38.21 דקות. באליפות העולם שנערכה באוגוסט בבודפשט שבהונגריה זכתה במדליית ארד בריצת 5000 מטר בתוצאה של 14:54.33 דקות, אחרי בת ארצה פיית' קיפייגון (14:53.88 דקות) וסיפאן חסן מהולנד (14:54.11 דקות). באולימפיאדת פריז 2024, הגיעה למקום הראשון בריצת 5000 מטר בזמן של 14:28.56 והקדימה את סיפאן חסן מהולנד (14:30.61). ריצת 1500 מטר: 4:06.09 דקות (2023) ריצת 3000 מטר: 8:24.05 דקות (2023) ריצת 5000 מטר: 14:05.92 דקות (2023) ריצת 10000 מטר: 28:54.14 דקות (2024), שיא עולם ריצת 3000 מטר: 8:37.06 דקות (2021) מדיה וקבצים בנושא ביאטריס צ'בט בוויקישיתוף ביאטריס צ'בט, באתר התאחדות האתלטיקה הבין-לאומית Beatrice Chebet: How granny helped launch her athletics career באתר Daily Nation, ‏ 9 באוגוסט 2023 (באנגלית)
ינס גאד

ינס גאד (באנגלית: Jens Gad) הוא מפיק מוזיקלי, פזמונאי וגיטריסט גרמני להורים דנים. הוא החל לעסוק במוזיקה מגיל צעיר. גאד מפיק מוזיקה עבור אמנים רבים (סנדרה קרצו / סנדרה גמבינו) ובעבר היה שותף להפקה של הפרויקט המוזיקלי, אניגמה. בעבר הוא הוציא אלבומים בשם "אובססיה אניגמטית", "ינס גאד מציג" על עבודתו האינסטרומנטלית החדשה, וגם בשם "אכילאה", על המוזיקה החדשה שלו המושפעת מהעולם הכוללת זמרות שונות בכל אלבום, שרות בשפות שונות. הוא עובד מאולפן ההקלטות שלו 007 בעיר אבלון באי קטלינה, מול חופי לוס אנג'לס. ינס הוא אחיו הבכור של טובי גאד. בשנת 2019, גאד השתתף בקטלוג Visual Collaborative Polaris למגזר הקריאייטיב, הוא התראיין לצד אנשים כמו; רמי ווהן-ריצ'רדס, באהיה שהאב ואיבון סנגודי. בשנת 2019 ינס עבד עם סנדרה גמבינו על אלבום הבכורה שלה Shades of Love. אתר האינטרנט הרשמי של ינס גאד ינס גאד, במסד הנתונים הקולנועיים IMDb (באנגלית) ינס גאד, באתר Last.fm (באנגלית) ינס גאד, באתר MusicBrainz (באנגלית) ינס גאד, באתר Yandex.Music (ברוסית) ינס גאד, באתר Discogs (באנגלית) Jens Gad Presents Bio and Photos: Chill Out Electronica, World Music and New Age Music: Sequoia Records, www.sequoiarecords.com Jens GAD - Main page, web.archive.org, ‏2019-02-20 Sequoia Records Artists: Award Winning New Age Music, World Music, Meditation Music, Drum Music and Chill Out Electronica., www.sequoiarecords.com Jens Gad - New Album, Indiegogo (באנגלית) "Shehab, Bobby, Tosin Oshinowo, others featured on Visual Collaborative" Shades of Love by Sandra Gambino on Apple Music (באנגלית אמריקאית), 2022-02-11, נבדק ב-2024-03-30
רות'-אן בויל

רות'-אן בויל (באנגלית: Ruth-Ann Boyle; נולדה ב-26 באפריל 1970) היא זמרת אנגלייה. יחד עם המפיקים טים קלט ורובין טיילור-פירת', הקימה את הלהקה הבריטית אוליב (אנ'). הסינגל של הלהקה "You're Not Alone" הגיע למקום הראשון במצעד הסינגלים הבריטי עם יציאתו השנייה ב-1997. ב-1999 היא ביצעה קטעי שירה ברצועות "Gravity of Love" ו-"Silence Must Be Heard" באלבום האולפן הרביעי של אניגמה, The Screen Behind the Mirror; הראשון מביניהם יצא גם כסינגל וזכה להצלחה בין-לאומית. היא גם ביצעה קטעי שירה נוספים באלבום האולפן החמישי של הפרויקט, Voyageur משנת 2003. אלבום הסולו הראשון שלה What About Us?, שהופק על ידי מיכאל קרצו מאניגמה, היה זמין להורדה דיגיטלית דרך חנות האייטונס רק ב-2007, תוך ציטוט של חוסר תמיכה ותיאום פרויקטים הדרושים להפקת עותקים פיזיים של האלבום. רות'-אן בויל, באתר MusicBrainz (באנגלית) רות'-אן בויל, באתר Discogs (באנגלית) Ruth Ann music, videos, stats, and photos, Last.fm, ‏2023-09-30 (באנגלית) Olive - MusicBrainz, musicbrainz.org Olive UK Chart Release group “The Screen Behind the Mirror” by Enigma - MusicBrainz, musicbrainz.org Release group “Gravity of Love” by Enigma - MusicBrainz, musicbrainz.org Release group “Voyageur” by Enigma - MusicBrainz, musicbrainz.org Ruth Ann* – What About Us
אנדרו דונלדס

אנדרו דונלדס (באנגלית: Andru Donalds; נולד ב-16 בנובמבר 1974) הוא מוזיקאי וזמר ג'מייקני, שהיה חלק מהפרויקט המוזיקלי הגרמני אניגמה. בשנת 1994 הוציא את הלהיט הבין-לאומי "Mishale" שנכנס לעשיריות הפותחות בקנדה ובניו זילנד. הוא דורג במקום ה-38 במצעד הבילבורד הוט 100. אנדרו דונלדס נולד בקינגסטון, ג'מייקה. הסגנון המוזיקלי שלו נע בין פופ, רוק אנד רול, לרגאיי ובלדות. ההשפעות שלו כוללות את בוב מארלי, בלאק אוהורו (אנ'), הביטלס, מייקל ג'קסון ופרינס. לאחר שעזב את בית הספר, נסע דונלדס לאנגליה, הולנד וניו יורק, כדי לפתח את יכולותיו המוזיקליות כזמר-יוצר. הוא פגש את המפיק והמלחין אריק פוסטר וייט (אנ'), שעבד עם מוזיקאים כדוגמת פרנק סינטרה, ויטני יוסטון, חוליו איגלסיאס, בקסטריט בויז ובויזון. יחד הם הפיקו את אלבום הבכורה Andru Donalds, כשהסינגל "Mishale" זכה להצלחה ברחבי העולם. אלבומו השני של דונלדס Damned If I Don't יצא בשנת 1997. השיר "Somebody's Baby" שימש לפסקול הסרט זוכה האוסקר "סיפורו של ויל האנטינג" (1997). בשנת 1999 הצטרף דונלדס לפרויקט המוזיקלי הגרמני אניגמה של המפיק המוזיקלי הרומני-גרמני מיכאל קרצו והיה הסולן בארבעה אלבומי אולפן שיצאו במסגרת הפרויקט. קרצו שיתף איתו פעולה גם באלבומי הסולו שלו, Snowin' Under My Skin ו-Let's Talk About It. סינגל מתוך Snowin' Under My Skin, "All Out of Love" הגיע למעמד פלטינה. אנדרו גם היה שותף לכתיבה ושירה ב-"Distorted Love" ו-"Je t'aime Till My Dying Day" מתוך אלבום האולפן השביעי של אניגמה, Seven Lives Many Faces (2008). דונלדס גם כתב שיר לסנדרה, אשתו לשעבר של קרצו: "The Way I Am", הסינגל המוביל מתוך אלבום האולפן השמיני שלה The Art of Love שיצא ב-2007. אתר האינטרנט הרשמי של אנדרו דונלדס אנדרו דונלדס, ברשת החברתית פייסבוק אנדרו דונלדס, באתר Last.fm (באנגלית) אנדרו דונלדס, באתר AllMusic (באנגלית) אנדרו דונלדס, באתר MusicBrainz (באנגלית) אנדרו דונלדס, באתר Yandex.Music (ברוסית) אנדרו דונלדס, באתר Discogs (באנגלית) אנדרו דונלדס, באתר Songkick (באנגלית) אנדרו דונלדס, באתר Genius אנדרו דונלדס, באתר בילבורד (באנגלית) HOME, Andru Donalds (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 charts.org.nz - Andru Donalds - Mishale, charts.nz Joel Whitburn (2000). The Billboard Book of Top 40 Hits (7th ed.). Interview Andru Donalds | Ghostarchive, ghostarchive.org Mymusicbase.ru, www.mymusicbase.ru Good Will Hunting, 1998-01-09, נבדק ב-2024-03-30 "Members of the mysterious Enigma project performed live for the first time" "Enigma – Seven Lives Many Faces" "Sandra – The Way I Am"
ג'ייקוב קרופ

ג'ייקוב קרופ (באנגלית: Jacob Krop; נולד ב-4 ביוני 2001) הוא אתלט קנייתי, סגן אלוף עולם (יוג'ין 2022) בריצת 5000 מטר. קרופ נולד בקניה. באליפות אפריקה עד גיל 20 שנערכה באפריל באביג'אן שבחוף השנהב זכה במדליית כסף בריצת 5000 מטר בתוצאה של 13:14.44 דקות. באליפות העולם שנערכה באוקטובר בדוחה שבקטר סיים במקום שישי בריצת 5000 מטר בשיא אישי חדש של 13:03.08 דקות. באליפות העולם באולם שנערכה במרץ בבלגרד שבסרביה סיים במקום חמישי בריצת 3000 מטר בתוצאה של 7:43.26 דקות. באליפות העולם שנערכה ביולי ביוג'ין שבאורגון, ארצות הברית, זכה במדליית כסף בריצת 5000 מטר בתוצאה של 13:09.98 דקות, אחרי יקוב אינגבריגטסן מנורווגיה (13:09.24 דקות) ולפני אוסקר צ'לימו מאוגנדה (13:10.20 דקות). במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית ארד בריצת 5000 מטר בתוצאה של 13:08.48 דקות. באליפות העולם שנערכה באוגוסט בבודפשט שבהונגריה זכה במדליית ארד בריצת 5000 מטר בתוצאה של 13:12.28 דקות, אחרי יקוב אינגבריגטסן (13:11.30 דקות) ומוחמד כתיר מספרד (13:11.44 דקות). ריצת 3000 מטר: 7:30.07 דקות (2021) ריצת 5000 מטר: 12:45.71 דקות (2022) ריצת 3000 מטר: 7:31.35 דקות (2021) מדיה וקבצים בנושא ג'ייקוב קרופ בוויקישיתוף ג'ייקוב קרופ, באתר התאחדות האתלטיקה הבין-לאומית
ליתיום פוספיד

ליתיום פוספיד היא תרכובת אי-אורגנית המורכבת מליתיום וזרחן, שהנוסחה הכימית שלה היא Li 3 P {\displaystyle {\ce {Li3P}}} . ניתן לחמם זרחן לבן וליתיום בנוכחות גז ארגון: 12 Li + P 4 ⟶ 4 Li 3 P {\displaystyle {\ce {12Li + P4->4Li3P}}} כמו כן, ניתן לבצע תגובה של מונוליתיום פוספיד וליתיום: LiP + 2 Li ⟶ Li 3 P {\displaystyle {\ce {LiP + 2Li->Li3P}}} ליתיום פוספיד יוצר גבישים חומים-אדומים הקסאגונליים, קבוצה מרחבית P63/mmc, ופרמטרי תא: a = 0.4264 ננומטר, c = 0.7579 ננומטר, Z = 2. התרכובת יכולה להגיב עם מים כדי לשחרר פוספין: LiP 3 + 3 H 2 O ⟶ 3 LiOH + PH 3 {\displaystyle {\ce {LiP3 + 3H2O ->3LiOH + PH3}}} התרכובת מוצעת לשימוש כאלקטרוליט פוטנציאלי עבור התקני מצב מוצק. מדיה וקבצים בנושא ליתיום פוספיד בוויקישיתוף "Lithium Phosphide" (באנגלית). American Elements. נבדק ב-10 בדצמבר 2021. {{cite web}}: (עזרה) Toxic Substances Control Act (TSCA) Chemical Substance Inventory (באנגלית). U.S. Government Printing Office. 1979. p. 9. נבדק ב-10 בדצמבר 2021. {{cite book}}: (עזרה) Nazri, Gholamabbas (1 באפריל 1989). "Preparation, structure and ionic conductivity of lithium phosphide". Solid State Ionics. 34 (1–2): 97–102. doi:10.1016/0167-2738(89)90438-4. {{cite journal}}: (עזרה) "mp-736: Li3P (hexagonal, P6_3/mmc, 194)". materialsproject.org. נבדק ב-10 בדצמבר 2021. {{cite web}}: (עזרה) Seel, Max; Pandey, Ravi (1990). "Band Structure and Electronic Properties of Lithium Phosphide Li3P". MRS Proceedings (באנגלית). 210. doi:10.1557/PROC-210-155. נבדק ב-10 בדצמבר 2021. {{cite journal}}: (עזרה) Donnay, Joseph Désiré Hubert (1963). Crystal Data; Determinative Tables (באנגלית). American Crystallographic Association. p. 765. נבדק ב-10 בדצמבר 2021. {{cite book}}: (עזרה) Dong, Yongkwan; DiSalvo, Francis J. (15 באפריל 2007). "Reinvestigation of trilithium phosphide, Li 3 P". Acta Crystallographica Section E. 63 (4): i97–i98. doi:10.1107/S1600536807008422. {{cite journal}}: (עזרה) Wan, Chaoying; Huang, Xingyi; Bowen, Chris (23 ביוני 2021). Two-dimensional Inorganic Nanomaterials for Conductive Polymer Nanocomposites (באנגלית). Royal Society of Chemistry. ISBN 978-1-83916-260-2. נבדק ב-10 בדצמבר 2021. {{cite book}}: (עזרה) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליתיום פוספיד".
קונסטנטינוס ציקליטירס

קונסטנטינוס "קוסטאס" ציקליטירס (ביוונית: Κωνσταντίνος "Κώστας" Τσικλητήρας; ‏ 30 באוקטובר 1888 – 10 בפברואר 1913) היה אתלט יווני, אלוף אולימפי (סטוקהולם 1912) בקפיצה לרוחק מהמקום, וסגן אלוף אולימפי (לונדון 1908) בקפיצה לגובה מהמקום. מחזיק בארבע מדליות אולימפיות: אחת מזהב, שתיים מכסף ואחת מארד. ציקליטירס נולד בפילוס, ובשנת 1905 עבר לאתונה על-מנת ללמוד רפואה. הוא שיחק כדורגל בפנאתינאיקוס, והיה השוער הראשון של המועדון. באולימפיאדת לונדון שנערכה ביולי זכה במדליית כסף בקפיצה לרוחק מהמקום בתוצאה של 3.235 מטר, אחרי ריי יורי (3.33 מטר) ולפני מרטין שרידן (3.23 מטר), שניהם מארצות הברית. הוא זכה במדליית כסף גם בקפיצה לגובה מהמקום בתוצאה של 1.55 מטר, יחד עם ג'ון בילר מארצות הברית ואחרי ריי יורי (1.57 מטר). באולימפיאדת סטוקהולם שנערכה ביולי בסטוקהולם שבשוודיה זכה במדליית זהב בקפיצה לרוחק מהמקום בתוצאה של 3.37 מטר, לפני האחים האמריקאים פלאט (3.36 מטר) ובן (3.28 מטר) אדמס. בנוסף, זכה במדליית ארד בקפיצה לגובה מהמקום בתוצאה של 1.55 מטר, אחרי האחים אדמס (פלאט עם 1.63 מטר ובן עם 1.60 מטר). הקריירה של ציקליטירס הסתיימה בשנת 1913, כאשר התנדב להילחם במלחמות הבלקן. הוא חלה בדלקת קרום המוח, וב-10 בפברואר 1913 מת באתונה בגיל 24. מדיה וקבצים בנושא קונסטנטינוס ציקליטירס בוויקישיתוף קונסטנטינוס ציקליטירס, באתר olympedia.org
Solid State Ionics

Solid State Ionics הוא כתב עת מדעי חודשי המפורסם על ידי אלסוויר, אשר הוקם בשנת 1980. כתב העת מכסה את כל ההיבטים של דיפוזיה והובלת מסה במוצקים, עם התמקדות מיוחדת בפגמים במוצקים, אינטרקלציה, קורוזיה, חמצון, סינטור והובלת יונים. לכתב העת יש תדירות פרסום לא סדירה, עם הוצאה אחת או שתיים בחודש, עם הליכי התייעצות נוספים; כל מהדורה עשויה להיות גיליון אחד, מספר גליונות או כרך אחד. העורך הראשי הוא יואכים מאייר (מכון מקס פלנק לחקר מצב מוצק). לפי Journal Citation Reports, לכתב העת יש אימפקט פקטור לשנת 2020 של 3.785. אתר האינטרנט הרשמי של Solid State Ionics (באנגלית) אתר האינטרנט הרשמי של Solid State Ionics "Solid State Ionics". 2020 Journal Citation Reports. Web of Science (Science ed.). Thomson Reuters. 2021. ערך זה הוא קצרמר בנושא כתבי עת ובנושא כימיה. אתם מוזמנים לתרום לוויקיפדיה ולהרחיב אותו.
יוהה טיאיינן

יוהה טיאיינן (בפינית: Juha Tiainen; ‏ 5 בדצמבר 1955 – 27 באפריל 2003) היה אתלט פיני, אלוף אולימפי (לוס אנג'לס 1984) ביידוי פטיש. טיאיינן נולד באוקוניימי שבפינלנד. באליפות אירופה שנערכה באתונה, יוון בספטמבר סיים במקום 12 ביידוי פטיש בתוצאה של 72.12 מטר. באליפות העולם שנערכה בהלסינקי, פינלנד באוגוסט סיים במקום תשיעי ביידוי פטיש בתוצאה של 75.60 מטר. באולימפיאדת לוס אנג'לס שנערכה באוגוסט זכה במדליית זהב ביידוי פטיש בתוצאה של 78.08 מטר, לפני קרל-הנס רים (77.98 מטר) וקלאוס פלוגהאוס (76.68 מטר), שניהם מגרמניה המערבית. באליפות אירופה שנערכה בשטוטגרט, גרמניה המערבית באוגוסט סיים במקום 18 ביידוי פטיש בתוצאה של 71.16 מטר. באליפות העולם שנערכה ברומא, איטליה באוגוסט-ספטמבר סיים במקום 13 ביידוי פטיש בתוצאה של 75.10 מטר. באולימפיאדת סיאול שנערכה בספטמבר סיים במקום 16 ביידוי פטיש בתוצאה של 73.74 מטר. באליפות אירופה שנערכה בספליט, יוגוסלביה באוגוסט סיים במקום תשיעי ביידוי פטיש בתוצאה של 73.70 מטר. ב-27 באפריל 2003, בגיל 47, מת טיאיינן בלאפנראנטה, פינלנד מדלקת ריאות. יוהה טיאיינן, באתר הוועד האולימפי הבין-לאומי יוהה טיאיינן, באתר olympedia.org יוהה טיאיינן, באתר התאחדות האתלטיקה הבין-לאומית Suomen ainoan moukarikultamitalistin elämä ajautui sivuraiteelle באתר sportti, ‏ 17 באוגוסט 2016 (בפינית)
ג'ורג' סיילינג

ג'ורג' סיילינג (באנגלית: George Saling; ‏ 27 ביולי 1909 – 15 באפריל 1933) היה אתלט אמריקאי, אלוף אולימפי (לוס אנג'לס 1932) בריצת 110 מטר משוכות. סיילינג נולד בממפיס, מיזורי, ארצות הברית, ובגיל שלושה חודשים עבר יחד עם משפחתו לקורידון שבאיווה, ארצות הברית. באולימיפאדת לוס אנג'לס שנערכה באוגוסט זכה במדליית זהב בריצת 110 מטר משוכות בתוצאה של 14.6 שניות, לפני בן ארצו פרסי בירד (14.7 שניות) ודון פינלי מהממלכה המאוחדת (14.8 שניות). במקצה חצי הגמר השווה את שיא העולם שעמד על 14.4 שניות. ב-15 באפריל 1933, בגיל 23, כחצי שנה לאחר זכייתו במשחקים האולימפיים, נהרג סיילינג בתאונת דרכים במיזורי. ג'ורג' סיילינג, באתר olympedia.org ג'ורג' סיילינג, באתר Track and Field (גברים)
יאנוש קוסוצ'ינסקי

יאנוש טדאוש קוסוצ'ינסקי (בפולנית: Janusz Tadeusz Kusociński; ‏ 15 בינואר 1907 – 21 ביוני 1940) היה אתלט פולני, אלוף אולימפי (לוס אנג'לס 1932) בריצת 10,000 מטר וסגן אלוף אירופה (טורינו 1934) בריצת 5000 מטר. קוסוצ'ינסקי נולד בוורשה, פולין. בשנת 1928 החל להתאמן באתלטיקה. באולימפיאדת לוס אנג'לס שנערכה ביולי זכה במדליית זהב בריצת 10,000 מטר בשיא אולימפי חדש של 30:11.4 דקות, לפני וולמארי איסו-הולו (30:12.6 דקות) ולאורי וירטאנן (30:35.0 דקות), שניהם מפינלנד. באליפות אירופה שנערכה בטורינו, איטליה בספטמבר זכה במדליית כסף בריצת 5000 מטר בתוצאה של 14:41.2 דקות, אחרי רוז'ה רושאר מצרפת (14:36.8 דקות) ולפני אילמארי סלמינן מפינלנד (14:43.6 דקות). קוסוצ'ינסקי התנדב לצבא פולין לאחר שפולין הותקפה על-ידי גרמניה, ונפצע פעמיים. במהלך הכיבוש הגרמני בפולין הוא עבד כמלצר, אך לקח חלק באופן סודי בתנועת ההתנגדות הפולנית. ב-26 במרץ 1940 הוא נעצר על-ידי הגסטפו במסגרת מבצע אה בה ונכלא. ב-21 ביוני, שלושה חודשים לאחר מכן, הוא הוצא להורג ליד הכפר פלמירי (אנ') הסמוך לוורשה במסגרת טבח פלמירי. מדיה וקבצים בנושא יאנוש קוסוצ'ינסקי בוויקישיתוף יאנוש קוסוצ'ינסקי, באתר הוועד האולימפי הבין-לאומי יאנוש קוסוצ'ינסקי, באתר olympedia.org יאנוש קוסוצ'ינסקי, באתר התאחדות האתלטיקה הבין-לאומית יאנוש קוסוצ'ינסקי, באתר Track and Field (גברים) Olympians Who Were Killed or Missing in Action or Died as a Result of War באתר Sports Reference (באנגלית)
קרוסלה (פירושונים)

האם התכוונתם ל... קרוסלה – מתקן שעשועים קרוסלה (סרט) – דרמה קולנועית הונגרית קרוסלה (תוכנית טלוויזיה) – תוכנית טלוויזיה ישראלית לילדים קרוסלה (ערוץ) – ערוץ טלוויזיה רוסי דלת קרוסלה – מחסום כניסה מסתובב קרוסל
משלחת מס' 13 לתחנת החלל מיר

צוות המשלחת משלחת מס' 13 (ברוסית: основная экспедиция ‏я‏-13) הייתה משלחת לתחנת החלל מיר שפעלה מ-24 בינואר 1993 ועד ל-11 ביולי 1993. מפקד המשלחת היה גנאדי מנאקוב. פעילות המשלחת נמשכה 179 ימים. בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט. חללית עם חברי המשלחת שוגרה ב-24 בינואר וב-26 בינואר היא התחברה לתחנת החלל מיר. החיבור בוצע למודול "קריסטל" כי חללית היית המצוידת ביחידת עגינה מיחדת. בתחנת החלל פעלה משלחת מס' 12 בפיקוד אנטולי סולוביוב. החל הליך העברת אחריות למשלחת החדשה. ב-1 בפברואר חללית סויוז TM-15 עם חברי צוות משלחת מס' 12 עזבו את תחנת החלל. משלחת מס' 13 החלה את פעילותה הסדירה. ב-4 בפברואר מתחנת החלל נותקה חללית מטען פרוגרס M-15 (הגיע לתחנת החלל בתקופת פעילותה של משלחת מס' 12). לאחר ניתוק מתחנת החלל מחללית מטען שוחרר רפלקטור באורך של 20 מ' ובמשקל של 40 ק"ג. אור המוחזר ממנו היה נראה מעל שטח אירופה במשך 24 שעות. חללית מטען נשרפה בכניסה לאטמוספירה. ב-23 בפברואר לתחנת החלל הגיע חללית פרוגרס M-16 ובוצע עגינה למודול "קוואנט 1". עם החללית הגיע מטען של 2,598 ק"ג. צוות החל בהעברת המטען לתחנת החלל. בחללית מטען הגיע מערכת מיזוג אוויר חדשה, ציוד תקשורת ומחשוב להחלפה וחלקי חילוף חדשים למערכת בקרת גובה הפגומה. ב-19 במרץ הסתיימה החלפת חלקים במערכת בקרת גובה של מודול "קוואנט 2" וקוסמונאוטים הפעילו אותה ובחנו את תפקודה. ב-26 במרץ חללית מטען פרוגרס M-16 נותקה מתחנת החלל וחוברה מחדש כעבור 20 דקות. ב-27 במרץ חללית מטען פרוגרס M-16 נותקה מתחנת החלל ובהמשך נשרפה בכניסה לאטמוספירה. ב-2 באפריל לתחנת החלל הגיע חללית פרוגרס M-17 ובוצע עגינה למודול "קוואנט 1". עם החללית הגיע מטען של 2,603 ק"ג. צוות החל בהעברת המטען לתחנת החלל. חללית הייתה מחוברת עד למרץ 1994. ב-19 באפריל מנאקוב ופולישצ'וק ביצעו פעילות חוץ רכבית שנמשכה כ-5.5 שעות. המטרה הייתה לבצע שינויים במערך פאנלים סולאריי של מודול "קוואנט 1" ופעולות נוספות. ב-24 באפריל לתחנת החלל הגיע חללית פרוגרס M-18 ובוצע עגינה למודול בסיסי. עם החללית הגיע מטען של 2,192 ק"ג. צוות החל בהעברת המטען לתחנת החלל. ב-18 ביוני מנאקוב ופולישצ'וק ביצעו פעילות חוץ רכבית שנמשכה כ-5 שעות. המטרה הייתה להמשיך לבצע שינויים במערך פאנלים סולאריים של מודול "קוואנט 1" ופעולות נוספות. ב-3 ביולי חללית מטען פרוגרס M-18 נותקה מתחנת החלל ובהמשך נשרפה בכניסה לאטמוספירה. קפסולת נחיתה עם 25 ק"ג מטען שוחררה לכדור הארץ. ב-3 ביולי הגיע חללית סויוז TM-17 עם משלחת מס' 14 לתחנת החלל מיר בפיקוד וסילי ציבלייב. החללית התחברה למודול הבסיסי. החל הליך של העברת אחריות על תחנת החלל לצוות החדש. עם חברי משלחת מס' 14 הגיע גם ז'אן-פייר אניירה מצרפת שהחל בביצוע תוכנית Altair. במשך שלוש שבועות התבצעו תוכניות ניסוי תוך שיתוף פעולה עם ז'אן פייר אניירה הצרפתי. התוכנית הוכנה בשיתוף פעולה בין המדינות. תוצאות המחקרים הועברו ישירות למרכז הבקרה הצרפתי תוך שימוש בלוויין תקשורת "לוץ'". המחקרים בוצעו בתחום הרפואה, ביולוגיה, אסטרופיזיקה ותורת החומרים. הציוד הנדרש הגיע לתחנת החלל מראש בחללית פרוגרס M-18. במהלך שהות בחלל שנמשכה כחצי שנה משלחת ביצעה מספר רב של ניסויים בתחומים שונים. ב-22 ביולי חללית סויוז TM-16 וחברי המשלחת ואניירה עזבה את תחנת החלל ונחתה בהצלחה בכדור הארץ. תיאור פעילות המשלחת תיאור באתר אסטרונאוטיקס פרוגרס M-16 פרוגרס M-17 פרוגרס M-18 תוכנית Altair חלליות מטען
הרב מקנלי

הרברט הנרי "הרב" מקנלי (באנגלית: Herbert Henry "Herb" McKenley; ‏ 10 ביולי 1922 – 26 בנובמבר 2007) היה אתלט ג'מייקני. אלוף אולימפי (הלסינקי 1952) בריצת שליחים 4x400 מטר, פעמיים ברציפות סגן אלוף אולימפי (לונדון 1948 והלסינקי 1952) ושיאן עולם (1948–1950) בריצת 400 מטר וסגן אלוף אולימפי (הלסינקי 1952) בריצת 100 מטר. הוא האתלט היחיד שהשתתף בריצות ההגמר האולימפיות בכל 3 הריצות 100 מטר, 200 מטר ו-400 מטר. מקנלי למד בארצות הברית באוניברסיטת אילינוי באורבנה-שמפיין. באליפות ארצות הברית שנערכה בניו יורק ביוני 1945 זכה במדליית זהב בריצת 400 מטר. באליפות ארצות הברית שנערכה בלינקולן, נברסקה ביוני 1947 זכה בפעם השנייה במדליית זהב בריצת 400 מטר. בתחרות שנערכה בברקלי קליפורניה ב-5 ביוני 1948 הוא השווה בריצת 400 מטר את שיא העולם בתוצאה של 46.0 שניות. חודש לאחר מכן, באליפות ארצות הברית שנערכה במילווקי, ויסקונסין ב-2 ביולי הוא זכה בפעם השלישית במדליית זהב בריצת 400 מטר בשיא עולם חדש של 45.9 שניות. שיא זה החזיק מעמד שנתיים ונשבר על ידי בן ארצו ג'ורג' רודן (45.8 שניות). חודש לאחר מכן, באולימפיאדת לונדון הוא זכה במדליית כסף בריצת 400 מטר בתוצאה של 46.4 שניות, אחרי בן ארצו ארתור וינט שקבע שיא אולימפי חדש של 46.2 שניות ולפני מל ויטפילד מארצות הברית (46.9 שניות) וסיים במקום רביעי בריצת 200 מטר בתוצאה של 21.3 שניות. נוסף לכך, הוא השתתף בריצת הגמר של ריצת שליחים 4x400 מטר אבל הרביעייה הג'מייקנית לא סיימה את הריצה מאחר שוינט מתח את השריר שלו. התוצאה שקבעה בשלב המוקדמות 3:14.0 דקות, הייתה מספיקה לה למדליית כסף . במשחקים הפאן-אמריקאיים שנערכו בבואנוס איירס, ארגנטינה בשנת 1951 הוא זכה ב-3 מדליות ארד, בריצות ל-100 מטר (11.0 שניות), 200 מטר (21.5שניות) ול-400 מטר (48.2 שניות). באולימפיאדת הלסינקי הוא זכה ב-3 מדליות, 1 זהב ו-2 כסף. מדליית זהב בריצת שליחים 4x400 מטר ביחד עם ארתור וינט, לסלי לאינג וג'ורג' רודן בשיא עולם חדש של 3:04.04 דקות, לפני ארצות הברית (3:04.21 דקות) וגרמניה (3:06.78 דקות). מדליות כסף בריצת 100 מטר בתוצאה של בריצת 100 מטר בתוצאה של 10.80 שניות, אחרי לינדי רמיג'ינו מארצות הברית 10.79 שניות ולפני מקדונלד ביילי מבריטניה (10.83 שניות) ובריצת 400 מטר בתוצאה של 46.20 שניות, אחרי בן ארצו ג'ורג' רודן שקבע שיא אולימפי חדש של 46.09 שניות ולפני אולי מטסון מארצות הברית (46.94 שניות). לאחר שפרש מהשתתפות בתחרויות, הוא החל לאמן את נבחרת האתלטיקה של ג'מייקה משנת 1954 ועד שנת 1973. האו שישמ כנשיא איגוד האתלטיקה של ג'מייקה. מדיה וקבצים בנושא הרב מקנלי בוויקישיתוף הרב מקנלי, באתר הוועד האולימפי הבין-לאומי הרב מקנלי, באתר olympedia.org הרב מקנלי, באתר Track and Field (גברים) הרב מקנלי, באתר "Find a Grave" (באנגלית) לשלושתם נקבע זמן ידני של 10.4 שניות
יובל פרי

יובל (דוד) פרי (נולד ב־1966) הוא זמר מזרחי. יובל פרי פרץ לתודעת חובבי הז'אנר הטורקי במוזיקה המזרחית במהלך שנות ה-90. חלק ממילות השירים והעיבודים לאלבומיו נעשו יחד עם שיקו חייק שיותר מאוחר פנה לקריירת סולו משלו, וחלק מהלחנים הם עיבודים למוזיקה טורקית מסורתית. תוכניהם של שיריו נעים בין נושאים טראגיים, ייסורי אהבה ואהבה נכזבת אשר מולבשים על גבי נעימות עצובות, לבין תכנים יומיומיים ושמחים המולחנים על גבי נעימות "חפלה". חלק מתכניו של פרי ידועים בבוטות שלהם, לדוגמה השיר "איזה כוסית", זאת בניגוד לרוב זמרי הז'אנר המזרחי אשר תוכניהם בעלי אופי רומנטי ומסורתי יותר. גורם נוסף אשר תרם לפרסום של פרי בתחילת דרכו, היה הופעותיו הססגוניות, בהן הוא הופיע עוטה גלימה ולראשו כתר, וכינה את עצמו "יובל פרי המלך". לימים, לאחר שחזר בתשובה, חזר בו פרי מהלבוש היהיר והעדיף תדמית צנועה יותר. את שירו הראשון, "אשה, למה את בוכה", הקליט פרי עם חברו הטוב, זמר הנשמה תמיר חדד. שיר זה היה לאבן דרך בחייו המוזיקליים של פרי ושל חדד. לאחר הרשעתו של חדד, פרי שב לכתיבה עצמאית וכתב את השיר ״דואט הפרידה״. פרי מתגורר כיום בלוד. יש אלוהים חלק א׳ (1996) יש אלוהים חלק ב׳ (1997) איזה כוסית (1998) ההופעה (1999) תפסתי אהבה (1999) ידי כבולות באזיקים (2001) יובל פרי, באתר שירונט